ไทยศรีวิไลย์ลงพื้นที่หาสมาชิก กราบพระเจ้าตาก ยันจะรับใช้ ปชช.
ไทยศรีวิไลย์ เปิดฤกษ์กราบบังคมให้สัตย์ พระเจ้าตาก ยันจะสร้างความผาสุกให้ ปชช.จะกำจัดนักการเมือง-อดีตทหาร-ข้าราชการ-นักธุรกิจขี้โกง พร้อมใช้หนี้สาธารณะ 6.67 ล้านล้านบาท ให้หมด ทั้งลงพื้นที่หาสมาชิกพรรคฯ กรุงเทพฯ-นนทบุรี , ,เมื่อวันที่ 6 พ.ย.61 นายมงคลกิตติ์ สุขสินธารานนท์ หัวหน้าพรรค นายณัชพล สุพัฒนะ หรือ มาร์ค พิทบูล พล.ท.อัศวิน รัชฏานนท์ รองหัวหน้าพรรค นายวิวัฒน์ เจริญพาณิชย์ศิริ เลขาธิการพรรค นางนัยนา ชีวานันท์ ที่ปรึกษาพรรค, นางสาวภคอร จันทรคณา โฆษกพรรค พร้อมทีมงาน เดินลงพื้นที่หาสมาชิกพรรคเป็นวันแรกในกรุงเทพมหานคร-นนทบุรี เริ่มต้นที่ ท่าน้ำปากเกร็ด-ตลาดปากเกร็ด ช่วงเช้า ท่าน้ำนนทบุรี-ตลาดท่าน้ำนนทบุรี ช่วงสาย ท่าน้ำวังหลัง-รพ.ศิริราช ช่วงบ่าย จากนั้นเดินทางไปถวายบังคมสักการะพระบาทสมเด็จพระเจ้าตากสินมหาราช ณ วงเวียนใหญ่ ช่วงเย็น สุดท้ายที่ ถนนข้าวสาร ช่วงค่ำ , ,นายมงคลกิตติ์ กล่าวว่า วันนี้เป็นวันแรกที่เดินลงหาสมาชิกพรรคไทยศรีวิไลย์ ในพื้นที่ กทม.-นนทบุรี ถือว่าได้การตอบรับดีพอสมควร เนื่องจากเราเองก็เป็นพรรคการเมืองที่จดจัดตั้งใหม่ เมื่อ 26 ต.ค. แต่ก่อนที่เรามาจัดตั้งพรรคการเมืองเราทำงานการเมืองภาคประชาชนมาอย่างต่อเนื่องกว่า 14 ปี ทางด้านการปราบปรามการทุจริตคอร์รัปชัน กับทุกรัฐบาล มีผลงานเป็นที่ประจักษ์ซึ่งผ่านสายตาประชาชนมาพอสมควร อาทิ การตรวจสอบการทุจริตโครงการรับจำนำข้าว การเร่งรัดคดีทุจริตเครื่องตรวจวัตถุระเบิด GT200 การตรวจสอบการทุจริตก่อสร้างสนามฟุตซอล การตรวจสอบจัดซื้อรถไฟฟ้าแอร์พอร์ตลิงก์ 7 ขบวน การตรวจสอบการทุจริตจัดซื้อรถเมล์ NGV การตรวจสอบการทุจริตการขายทรัพย์สิน ปรส. การตรวจสอบทุจริตงบไทยเข้มแข็ง ฯลฯ,พรรคเรายังไม่เคยทำบ้านเมืองเสียหายเกี่ยวกับการทุจริตคอร์รัปชัน หรือสร้างหนี้สาธารณะเหมือนรัฐบาลพรรคประชาธิปัตย์-รัฐบาลพรรคไทยรักไทย-พรรคพลังประชาชน-พรรคเพื่อไทย-รัฐบาล คสช.-พรรคอื่นๆที่เคยเป็นรัฐบาล อาจจะบริหารพลาดและเกิดความเสียหายกว่า 6.67 ล้านล้านบาท นายมงคลกิตติ์กล่าว, ,นายมงคลกิตติ์ กล่าวเสริม วันนี้เดิมทีไม่ได้อยู่ในโปรแกรมแต่ก็ไม่รู้อะไรดลจิตใจให้เดินทางมาสักการะสมเด็จพระเจ้าตากสินมหาราช ณ วงเวียนใหญ่ หรือจุดนี้เรียกว่า กรุงธนบุรี เมื่อ 251 ปีที่ผ่านมา จวบจนวันนี้ 6 พ.ย.61 เป็นวันที่ข้าฯ และสมาชิกพรรคไทยศรีวิไลย์ ไม่เคยลืมบุญคุณเจ้าตากพ่ออยู่หัวที่ทรงเสียสละทุกสิ่งทุกอย่างเพื่อกู้กรุงศรีอยุธยาหรือราชอาณาจักรไทย จากประเทศพม่าจนสำเร็จทำให้ไทยไม่ตกเป็นเมืองขึ้นของใคร ยังสามารถขยายอาณาจักรกว้างไกลถึง 1.2 ล้านตารางกิโลเมตร รวบรวมแผ่นดิน ทั้ง เหนือ ใต้ ตะวันออก ตะวันตก เป็นปึกแผ่น บุญคุณนี้ใหญ่หลวงนักสำหรับคนไทย ข้าฯ ขอให้สัตย์ต่อเจ้าตากว่า จะทดแทนบุญคุณต่อสถาบันพระมหากษัตริย์เจ้า จะสร้างความผาสุกให้กับปวงชนชาวไทย ให้อยู่ดีกินดี ให้ไร้ความทุกข์ มีความสุข จะกำจัดนักการเมือง-อดีตทหาร-ข้าราชการ-นักธุรกิจขี้โกงให้หมดไปในเร็ววัน จะใช้หนี้สาธารณะกว่า 6.67 ล้านล้านบาท ให้จงได้ เพื่อสร้างเสถียรภาพขยายราชอาณาจักรไทยให้ยิ่งใหญ่ดังแต่เดิมที่เจ้าตากพ่ออยู่หัวเคยสร้างไว้.
ไทยศรีวิไลย์ เปิดฤกษ์กราบบังคมให้สัตย์ พระเจ้าตากยันจะสร้างความผาสุกให้ ปชช.จะกำจัดนักการเมือง-อดีตทหาร-ข้าราชการ-นักธุรกิจขี้โกง พร้อมใช้หนี้สาธารณะ 6.67 ล้านล้านบาท ให้หมด 
กราบพระเจ้าตาก,หาสมาชิกพรรค,มงคลกิตติ์ สุขสินธารานนท์,ไทยศรีวิไลย์,ข่าวทั่วไป